દક્ષિણ ગુજરાતના તાપી/ડાંગ જિલ્લાના છેવાડાના વ્યક્તિની સેવાના તથા સામાજિક સમરસતાના ધ્યેયને અનુસરીને પ્રારંંભ થયેલી ‘ડૉ. આંબેડકર વનવાસી કલ્યાણ ટ્રસ્ટ’ સેવા સંસ્થાના સ્વપ્નદ્રષ્ટા તેમજ આધશિલ્પી બની સેવાકાર્યનો વ્યાપ અને સુગંધ સમગ્ર ગુજરાતમાં પ્રસરાવી. સુરતમાં સંઘ તેમજ અન્ય ક્ષેત્રોના વિકાસમાં શ્રી નરેન્દ્રભાઈનો અમૂલ્ય ફાળો રહ્યો છે. અનેક ગૃહસ્થી પરિવારોએ પોતાના પરિવારના સભ્ય તરીકે તેઓને અનુભવ્યા. અનેક ભાઈઓ-બહેનોના વ્યક્તિગત જીવનના માર્ગદર્શક રહ્યા. છેલ્લા ૪૦ વર્ષથી તેઓ દક્ષિણ ગુજરાતમાં ખાસ કરીને સુરત કેન્દ્ર હોવાને કારણે સમગ્ર સુરતના અનેક પરિવારો પોતાના પરિવારના વડિલ ગુમાવ્યાની લાગણી અનુભવી રહ્યા છે.